**Pau Gasol Sáez** (s. 6. heinäkuuta 1980 Sant Boi de Llobregat, Barcelonan maakunta) on espanjalainen ammattilaisuransa lopettanut koripalloilija, joka lukeutuu historian parhaisiin eurooppalaisiin isoihin laitahyökkääjiin muun muassa Toni Kukočin ja Dirk Nowitzkin kanssa. Hän on pelannut myös sentterinä. Häntä on kuvailtu tehokkaaksi sekä sisä- että ulkopelissä ja erityisen taitavaksi korinalustilanteissa. Gasolilla on hyvä hook-heitto, ja hän on kokoonsa nähden hyvä myös vapaaheitoissa.

Gasol on voittanut NBA:n mestaruuden kahdesti. Hänet on muun muassa äänestetty useasti NBA:n tähdistöotteluun ja vuonna 2002 NBA:n vuoden tulokkaaksi. Espanjan maajoukkueessa Gasol on voittanut muun muassa kaksi olympiahopeaa ja yhden olympiapronssin. Maailmanmestaruuden hän voitti vuonna 2006, jolloin hänet myös valittiin turnauksen arvokkaimmaksi pelaajaksi. Lisäksi Gasol on voittanut kolme Euroopan mestaruutta. Gasol on Krešimir Ćosićin lisäksi ainoana pelaajana valittu kahdesti EM-kilpailujen arvokkaimmaksi pelaajaksi.

Gasolin nuorempi veli Marc on myös koripalloilija.

Ura
---

### Seurajoukkueet

Gasol aloitti koripallon synnyinkuntansa Bàsquet Llorissa, josta hän siirtyi naapurikunta Cornellà de Llobregatin UE Cornellàan ja edelleen Espanjan toiseksi menestyneimmän koripalloseuran FC Barcelonan junioreihin. Kaudella 1998–1999 hän nousi Barcelonan B-joukkueeseen ja saman kauden aikana myös edustusjoukkueeseen. Ensimmäisen ottelunsa ammattilaistasolla Espanjan ACB-liigassa Gasol pelasi 17. tammikuuta 1999 ja pääsi myöhemmin keväällä juhlimaan liigamestaruutta. Toinen mestaruus seurasi vuonna 2001, jolloin hänet valittiin myös liigan parhaaksi pelaajaksi.

Yhdysvaltain NBA-liigaan Gasolin varasi Atlanta Hawks vuoden 2001 varaustilaisuuden kolmantena, ja myöhemmin samana vuonna hänen pelaajaoikeutensa siirtyivät Memphis Grizzliesille vaihdossa Shareef Abdur-Rahimiin. Pelit Grizzliesissä Gasol aloitti kaudella 2001–2002, ja kauden päätteeksi hänet valittiin NBA:n vuoden tulokkaaksi. Kaudella 2005–2006 hänet valittiin ensimmäisenä espanjalaisena ja Grizzliesin pelaajana liigan tähdistöotteluun. Kesällä 2007 hän siirtyi Los Angeles Lakersiin, jonka riveissä hän seuraavana keväänä pelasi NBA:n finaaleissa.

Los Angeles Lakers tiedotti joulukuussa 2009 tehneensä vuoteen 2014 asti ulottuneen, 20 miljoonan dollarin arvoisen, jatkosopimuksen Gasolin kanssa.

Heinäkuussa 2016 Gasol siirtyi San Antonio Spursiin kaksivuotisella ja 30 miljoonan dollarin arvoisella sopimuksella.

Maaliskuussa 2019 Gasol teki sopimuksen Milwaukee Bucksin kanssa. Hän teki FC Barcelonan kanssa pelaajasopimuksen helmikuussa 2021 ja lopetti uransa kauden jälkeen.

### Maajoukkue

Gasol voitti Espanjan maajoukkueessa pronssia vuoden 2001 EM-kilpailuista sekä hopeaa vuosien 2003 ja 2007 EM-kilpailuista. Vuoden 2006 MM-kilpailuista hän voitti kultaa. Ateenan kesäolympialaisissa 2004 Gasol voitti pistekuninkuuden. Gasol valittiin myös vuoden 2006 MM-kilpailuiden parhaaksi pelaajaksi, vaikka hän joutui jättämään turnauksen loppuottelun väliin murrettuaan vasemman jalkansa Argentiinaa vastaan pelatussa välieräottelussa. Loukkaantuminen piti Gasolin sivussa pelikentiltä joulukuun 2006 puoliväliin asti. Kesällä 2008 Gasol voitti maajoukkueessa olympiahopeaa Pekingistä. Vuoden 2014 MM-kilpailuissa Gasol voitti pistekuninkuuden ja paikan turnauksen tähdistöviisikkoon.

Vuoden 2015 EM-kilpailuissa Gasol oli Espanjan joukkueen tärkein pelaaja. Välieräottelussa Ranskaa vastaan hän teki 40 pistettä, maajoukkueuransa ennätyksen. Ranska voitti loppuottelussa Liettuan Gasolin tehtyä 25 pistettä. Gasol voitti EM-turnauksen korikuninkuuden, ja hänet valittiin turnauksen arvokkaimmaksi pelaajaksi ja samalla tähdistöviisikkoon. Gasol voitti EM-kilpailujen MVP-palkinnon toisen kerran, mihin oli häntä ennen pystynyt vain Jugoslavian Krešimir Ćosić 1970-luvulla. Rio de Janeirossa 2016 Gasol voitti Espanjan joukkueessa olympiapronssia.

Saavutuksia
-----------

### Maajoukkue

* Olympiahopeaa 2008 ja 2012
	+ Olympiapronssia 2016
* Maailmanmestaruus 2006
* Vuoden 2006 MM-kilpailujen arvokkain pelaaja
* Kultamitali Euroopan-mestaruuskilpailuista 2009, 2011 ja 2015
	+ EM-hopeaa 2003 ja 2007
	+ EM-pronssia 2001
* Vuoden 2015 EM-kilpailujen arvokkain pelaaja
* Kultamitali juniorien Euroopan-mestaruuskilpailuista 1998
* Kultamitali juniorien maailmanmestaruuskilpailuista 1999

### Seurajoukkueet

* ACB:n mestaruus 1998-1999 ja 2000-2001
* Copa del Reyn mestaruus 2001
* NBA:n mestaruus 2008-2009 ja 2009-2010
* ACB:n paras pelaaja 2000-2001
* Copa del Reyn paras pelaaja 2000-2001
* NBA:n vuoden tulokas 2001-2002
* NBA:n kauden pelaaja 2008-09

Lähteet
-------

1. ↑  Urheilulehti, 22. joulukuuta 2006. S. 63.
2. ↑  NBA Awards, 2001-02 Season (Luettu 26. joulukuuta 2006)
3. ↑  2006 NBA Western Conference All-Stars (Luettu 26. joulukuuta 2006)
4. ↑  NBA:n tilastot (Luettu 9. syyskuuta 2008)
5. ↑
6. ↑  Bucks Sign Six-Time All-Star Pau Gasol  3.3.2019. NBA. Viitattu 19.3.2019. (englanniksi)
7. ↑  Pau Gasol back at Barça  23.2.2021. FC Barcelona. Viitattu 16.1.2022. (englanniksi)
8. ↑  Pau Gasol, two-time NBA champion, announces retirement from basketball  5.10.2021. ESPN. Viitattu 16.1.2022. (englanniksi)
9. ↑   2004 Olympic Games - Tournament for men
10. ↑  Gasol named MVP, headlines All-Tournament Team (Arkistoitu – Internet Archive) (Luettu 26. joulukuuta 2006)
11. ↑   (Arkistoitu – Internet Archive) Irving named MVP of 2014 FIBA Basketball World Cup, headlines All-Star Five
12. ↑
13. ↑   (Arkistoitu – Internet Archive)
14. ↑

Aiheesta muualla
----------------

CommonsCommons
Wikimedia Commonsissa on kuvia tai muita tiedostoja aiheesta **Pau Gasol**.
* Pau Gasolin virallinen sivusto (englanniksi) (espanjaksi) (katalaaniksi)
* Pau Gasolin pelaajakortti NBA:n sivustolla (englanniksi)
* Pau Gasolin pelaajakortti ACB:n sivustolla (Arkistoitu – Internet Archive) (espanjaksi)

  

Miesten koripallon MM-kilpailujen arvokkaimmat pelaajat

|  |  |  |  |  |
| --- | --- | --- | --- | --- |
| 1950: Argentiina Óscar Furlong1954: Yhdysvallat Kirby Minter1959: Brasilia Amaury Pasos1963: Brasilia Wlamir Marques

 | 1967: Jugoslavia Ivo Daneu1970: Neuvostoliitto Sergei Belov1974: Jugoslavia Dragan Kićanović1978: Jugoslavia Dražen Dalipagić

 | 1982: Panama Rolando Frazer1986: Jugoslavia Dražen Petrović1990: Jugoslavia Toni Kukoč1994: Yhdysvallat Shaquille O’Neal

 | 1998: Jugoslavian liittotasavalta Dejan Bodiroga2002: Saksa Dirk Nowitzki2006: Espanja Pau Gasol2010: Yhdysvallat Kevin Durant

 | 2014: Yhdysvallat Kyrie Irving2019: Espanja Ricky Rubio

 |

Miesten koripallon EM-kilpailujen arvokkaimmat pelaajat

|  |  |  |  |
| --- | --- | --- | --- |
| 1935: Espanja Rafael Martín1937: Liettua Pranas Talzūnas1939: Liettua Pranas Lubinas    (vir. Liettua Mykolas Ruzgys)1946: Unkari Ferenc Németh1947: Neuvostoliitto Joann Lõssov1949: Turkki Hüseyin Öztürk1951: Tšekkoslovakia Ivan Mrázek1953: Neuvostoliitto Anatoli Konev1955: Unkari János Greminger1957: Tšekkoslovakia Jiří Baumruk

 | 1959: Neuvostoliitto Viktor Zubkov1961: Jugoslavia Radivoj Korać1963: Espanja Emiliano Rodríguez1965: Neuvostoliitto Modestas Paulauskas1967: Tšekkoslovakia Jiří Zedníček1969: Neuvostoliitto Sergei Belov1971: Jugoslavia Krešimir Ćosić1973: Espanja Wayne Brabender1975: Jugoslavia Krešimir Ćosić (2.)1977: Jugoslavia Dražen Dalipagić

 | 1979: Israel Miki Berkovich1981: Jugoslavia Dragan Kićanović1983: Espanja Juan Antonio Corbalán1985: Neuvostoliitto Arvydas Sabonis1987: Kreikka Níkos Gkális1989: Jugoslavia Dražen Petrović1991: Jugoslavia Toni Kukoč1993: Saksa Christian Welp1995: Liettua Šarūnas Marčiulionis1997: Jugoslavian liittotasavalta Aleksandar Đorđević

 | 1999: Italia Gregor Fučka2001: Jugoslavian liittotasavalta Predrag Stojaković2003: Liettua Šarūnas Jasikevičius2005: Saksa Dirk Nowitzki2007: Venäjä Andrei Kirilenko2009: Espanja Pau Gasol2011: Espanja Juan Carlos Navarro2013: Ranska Tony Parker2015: Espanja Pau Gasol (2.)2017: Slovenia Goran Dragić

 |

Espanjan joukkue – Koripallon MM-kilpailut 2006
4 P. Gasol |
5 Fernández |
6 Cabezas |
7 Navarro |
8 Calderón |
9 Reyes |
10 Jiménez |
11 S. Rodríguez |
12 B. Rodríguez |
13 M. Gasol |
14 Mumbrú |
15 Garbajosa |
Valmentaja Hernández

Espanjan joukkue – Koripallon EM-kilpailut 2007
4 P. Gasol |
5 Fernández |
6 Cabezas |
7 Navarro |
8 Calderón |
9 Reyes |
10 Jiménez |
11 S. Rodríguez |
12 B. Rodríguez |
13 M. Gasol |
14 Mumbrú |
15 Garbajosa |
Valmentaja Hernández

Espanjan joukkue – Kesäolympialaiset 2008
4 P. Gasol |
5 Fernández |
6 Rubio |
7 Navarro |
8 Calderón |
9 Reyes |
10 Jiménez |
11 López |
12 Rodríguez |
13 M. Gasol |
14 Mumbrú |
15 Garbajosa |
Valmentaja Aíto

Espanjan joukkue – Koripallon EM-kilpailut 2009
4 P. Gasol |
5 Fernández |
6 Rubio |
7 Navarro |
8 Claver |
9 Reyes |
10 Cabezas |
11 López |
12 Llul |
13 M. Gasol |
14 Mumbrú |
15 Garbajosa |
Valmentaja Scariolo

Espanjan joukkue – Koripallon EM-kilpailut 2011
4 P. Gasol |
5 Fernández |
6 Rubio |
7 Navarro |
8 Calderón |
9 Reyes |
10 Claver |
11 San Emeterio |
12 Llull |
13 M. Gasol |
14 Ibaka |
15 Sada |
Valmentaja Scariolo

Espanjan joukkue – Kesäolympialaiset 2012
4 P. Gasol |
5 Fernández |
6 Rodríguez |
7 Navarro |
8 Calderón |
9 Reyes |
10 Claver |
11 San Emeterio |
12 Llull |
13 M. Gasol |
14 Ibaka |
15 Sada |
Valmentaja Scariolo

Espanjan joukkue – Koripallon MM-kilpailut 2014
4 P. Gasol |
5 Fernández |
6 Rodríguez |
7 Navarro |
8 Calderón |
9 Reyes |
10 Claver |
11 Rubio |
12 Llull |
13 M. Gasol |
14 Ibaka |
15 Abrines |
Valmentaja Orenga

Espanjan joukkue – Koripallon EM-kilpailut 2015
4 Gasol |
5 Fernández |
6 Rodríguez |
7 Hernangómez |
8 Ribas |
9 Reyes |
10 Claver |
11 San Emeterio |
12 Llul |
13 Aguilar |
14 Mirotić |
15 Vives |
Valmentaja Scariolo

Espanjan joukkue – Kesäolympialaiset 2016
4 Gasol |
5 Fernández |
6 Rodríguez |
7 Navarro |
8 Calderón |
9 Reyes |
10 Claver |
14 Hernangómez |
21 Abrines |
23 Llull |
44 Mirotić |
79 Rubio |
Valmentaja Scariolo



|  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- |
| 

| Auktoriteettitunnisteet Muokkaa Wikidatassa |
| --- |
|  |
| Kansainväliset | 
* FAST
* ISNI
* VIAF

 |
|  |
| Kansalliset | 
* Espanja
* Katalonia
* Yhdysvallat
* Tšekki
* Puola

 |
|  |
| Muut | 
* IdRef

 |

 |